Ստելիոս Ռոկոս

Ստելիոս Ռոկոս (, 1965 թվականի փետրվարի 11, Լեմնոս կղզի), հույն երգիչ, կոմպոզիտոր և երգերի հեղինակ։

Կենսագրություն

Վաղ տարիներ 
Ծնվել է 1965 թվականի փետրվարի 11-ին Լեմնոս կղզում։ Վաղ մանկությունից սկսել է կիթառ նվագել, արդեն 15 տարեկան հասակում համերգներով հանդես է եկել ԱՄՆ-ում, Եվրոպայում և Իսրայելում, որպես կիթառահար։ Նույն տարիքում սկսեց նաև երգեր և երաժշտություն գրել, 1984 թվականից սկսեց հանդես գալ գիշերային ակումբներում, երգել և նվագել ռոք երաժշտություն։ Նրա առաջին ալբոմը, որը լույս է տեսել 1992 թվականին, մեծ հաջողություններ ունեցավ։

Պրոֆեսիոնալ կարիերա 
1994 թվականին MBI ձայնագրման ընկերությունը պայմանագիր է կնքում Ստելիոս Ռոկոսի հետ։ Նույն թվականին լույս է տեսնում Ռոկոսի երկրորդ «Զմրուխտ և սուտակ» () անունով ալբոմը։ Սկավառակի առաջին կատարումը բալլադ էր։ Ալբոմի վաճառքը շատ արագ աննախադեպ էր դարձել, մի քանի ամիս անց ձայնասկավառակը դարձել էր ոսկե։ «Զմրուխտ և սուտակ» ձայնասկավառակը Ստելիոս Ռոկոսի համար դարձել էր մեծ կարիերայի սկիզբ։

2011 - 2012 թվականներ 
2011 թվականի հոկտեմբերից Ռոկոսը սկսեց համագործակցել Դիմոս Անաստասիադիսի հետ՝ աշխատելով Գլիֆադայում գտնվող «Աստղ» () ակումբում։ Ծրագրի մեջ ներառվեցին ռոք, բալլադ ոճի և փոփ հիթեր։ Ծրագիրը մեծ հաջողություններ ունեցավ և երգիչները սկսեցին կրկին հանդես գալ «Աստղ» ակումբում 2012 թվականի մայիսի 4-ից մինչև սեպտեմբերի 19-ը։ 2012 թվականի մարտին Սալոնիկում մեծ հաջողությամբ համերգներ են անցկացվել։

2012 թվականի սկզբին Ստելիոս Ռոկոսը ձայնագրել է երկու նոր երգեր՝ փետրվարին «Είμαι δικός σου» (նա հանդիսանում է երաժշտության հեղինակը) և ապրիլին՝ «Θυμάμαι»:

2012 – 2013 թվականներին Աթենքի ակումբներից մեկում պլանավորվում էին Ռոկոսի և Անտոնիս Ռեմոսի համատեղ ելույթները։

Ստելիոս Ռոկոսի կողմից ձայնագրված ալբոմների մեծամասնությունը կոմերցիոն հաջողություն ունի։ Նա հանդիսանում է բազմաթիվ երգերի հեղինակ, որոնք կատարում է։ Համագործակցում է հունական երաժշտության բազմաթիվ կատարողների հետ, ինչպիսիք են Տոլիս Վոսկոպուլոսը, Յանիս Պարիոսը, Պասխալիս Տերզիսը, Յորգաս Մարգարիտիսը, Սակիս Ռուվասը, Յանիս Վարդիսը, Սոֆիա Արվանիտին, Պեգի Զինան և այլք։

Անձնական կյանք 
Ռոկոսն ունի 4 երեխա, երկու որդի և երկու դուստր։ Ավագ որդին՝ Դիմիտրոսը 23 տարեկան է, կիթառահար է։ 2008 թվականին հանդես է եկել հոր հետ։

Սկավառակագրություն 
 1993 — Σε χίλιους δρόμους Αriola (LP & CD)
 1994 — Σμαράγδια και Ρουμπίνια ΜΒΙ (LP & CD)
 1995 — Σαν αγρίμι MBI (LP & CD)
 1996 — Αγέρας MBI (LP & CD) — Χρυσός
 1997 — Στο μάτι του κυκλώνα MBI (LP & CD) — Πλατινένιος
 1998 — Εν βρασμώ ψυχής MBI (CD) — Πλατινένιος
 1999 — Όνειρα MBI (CD) — Χρυσός
 2000 — Άγγελοι είμαστε όλοι Nitro (CD) — Χρυσός
 2001 — Bήματα Nitro (CD) — Χρυσός
 2002 — Bήματα Nitro επανέκδοση (2CDs)
 2003 — Δε θέλω άλλο παραμύθι Polydor (CD)
 2003 — Δε θέλω άλλο παραμύθι Polydor επανέκδοση (CD)
 2004 — Δικά μου πράγματα Polydor (CD)
 2006 — Υδροχόος Polydor (CD)
 2008 — Πάνω απ’τον Κόσμο Polydor (CD)
 2011 — In Rock Final touch (2CDs, Studio + Live)

Սինգլներ 
 1994 — Καραβανι / Λήμνος MBI maxi single (βινύλιο)
 1996 — Αν μ' αγαπάς / χορεύω MBI (CD single)
 1996 — Τ' αλάνικα / πονάει η αγάπη MBI (CD single)
 1997 — Για τον Σολωμό Σολωμού MBI (CD single)
 1998 — Ένα βήμα πριν MBI (CD single) — Πλατινένιος
 1999 — Κάπως αλλιώς MBI (CD single) — Πλατινένιος
 2002 — Kάποιο βράδυ Polydor (Cd single)

Ծանոթագրություններ

Արտաքին հղումներ 
 Ստելիոս Ռոկոս։ Կենսագրություն 
 Կենսագրություն 
 Ստելիոս Ռոկոսի բացառիկ հարցազրույցը Thesout.gr կայքի համար

Հույն երգիչներ